करीना, सोनम, स्वरा और शिखा चार बेस्ट फ्रेंड्स हैं और मस्ती से लेकर जीवन के कई जरूरी फैसले एक साथ लेती हैं. फिल्म की कहानी करीना की शादी के इर्द-गिर्द बुनी गई है. करीना शादी करना चाहती हैं लेकिन कमिटमेंट को लेकर उन्हें दिक्कत है और डरती हैं. शादी के जरिये ग्रेट इंडियन फैमिली एक्सपेक्टेशंस को दिखाया गया है, और यह काफी मजेदार है. सोनम करियर ओरियंटेड है, स्वरा बिंदास और जिंदगी को अपनी शर्तों पर जीना चाहती है जबकि शिखा की कहानी कुछ अलग ही है. इस तरह कैरेक्टर बहुत ही शानदार ढंग से बुना गया है. पहला हाफ मजेदार है, दूसरे हाफ में करीना का अलग ही रूप देखने को मिलता है, और वह पूरी फिल्म पर हावी हो जाती हैं. लेकिन सेकंड हाफ को तोड़ा तराशा जा सकता था, और फिल्म की ड्युरेशन कम करके मजे को दोगुना करना संभव था.